## Pravilnik o postupku utvrđivanja i rješavanja povreda državne granice

### NN 141/2004 (13.10.2004.), Pravilnik o postupku utvrđivanja i rješavanja povreda državne granice

# MINISTARSTVO UNUTARNJIH POSLOVA

2494

Na
temelju članka 51. stavka 4. Zakona o nadzoru državne granice (»Narodne
novine«, broj 173/03) ministar unutarnjih poslova uz suglasnost ministra
vanjskih poslova donosi

## PRAVILNIK

### o postupku utvrĐivanja i rjeŠavanja povreda drŽavne granice

I.
UVODNA ODREDBA

Članak
1.

Ovim
Pravilnikom propisuje se način utvrđivanja i rješava­nja graničnih incidenata i
drugih radnji koje imaju za posljedicu povredu državne granice (u daljnjem
tekstu: povrede državne granice).

II.
POSTUPAK UTVRĐIVANJA POVREDA DRŽAVNE GRANICE

Članak
2.

U
postupku utvrđivanja povreda državne granice nadležna tijela mogu koristiti
stručnjake drugih državnih tijela ili pravnih osoba.

Članak
3.

Postupak
za utvrđivanje povreda državne granice provodi se radi utvrđivanja okolnosti i
uzroka zbog kojih je došlo do povrede državne granice i posljedica koje su pri
tome nastale.

Postupak za utvrđivanje povrede državne granice
obuhvaća: izlazak policijskih službenika na mjesto povrede državne granice,
osiguranje tragova i materijalnih dokaza značajnih za utvrđivanje povrede državne
granice, poduzimanje policijskih izvida u skladu s posebnim propisima radi utvrđivanja
činjeničnog stanja te sa­stav­ljanje službene zabilješke.

Članak 4.

Ako postoje osnove sumnje da je povredom državne
granice počinjen prekršaj ili kazneno djelo, nadležno tijelo će u skladu s
posebnim propisima obaviti očevid i prema potrebi rekonstrukciju događaja.

Tijekom očevida odnosno rekonstrukcije prekršaja ili
kaznenog djela iz stavka 1. ovog članka, kao i u slučaju kada povredom državne
granice nisu ostvarena obilježja prekršaja ili kaznenog djela, prikupit će se
sve obavijesti potrebne za utvrđivanje činje­ničnog stanja. O prikupljenim
obavijestima i utvrđenom činje­nič­nom stanju sastavlja se zapisnik.

Očevid i rekonstrukcija događaja po potrebi se može
obaviti u suradnji s predstavnicima nadležnih tijela druge države.

Članak 5.

O svakoj povredi državne granice policijski službenici
iz­vješ­ćuju Ministarstvo unutarnjih poslova u sjedištu (u daljnjem tekstu:
Ministarstvo) bez odgode pisanim putem, odnosno telefonski odmah nakon
saznanja.

Izvješće iz stavka 1. ovog članka sadrži: vrijeme
kada je povreda uočena, utvrđeno vrijeme počinjenja povrede, podatke o počinitelju,
mjestu počinjenja, načinu počinjenja, sredstvima poči­njenja, podatke o
posljedicama i ostale podatke i zapažanja značajna za utvrđivanje povrede državne
granice.

O uočenoj povredi državne granice u zračnom prostoru
Republike Hrvatske od strane stranih državnih tijela, u izvješću se pored
podataka iz stavka 2. ovog članka moraju navesti i podaci o uočenoj vrsti i
oznaci zrakoplova, pravcu i visini leta, dubini i širini povrede zračnog prostora,
meteorološkim prilikama, mjestu s kojeg je uočena povreda te o vremenu i pravcu
u kojem je zrakoplov napustio zračni prostor Republike Hrvatske.

O uočenoj povredi državne granice u teritorijalnom
moru Republike Hrvatske, u izvješću se, uz podatke iz stavka 2. ovog članka,
moraju navesti i podaci o vrsti plovila, poziciji i kretanju plovila te
meteorološkim prilikama.

Članak 6.

Kada tijelo nadležno ili pravna osoba za kontrolu zračnog
prometa uoči da je povreda državne granice u zračnom prostoru Republike
Hrvatske izvršena skretanjem zrakoplova stranih dr­žav­­nih tijela s određenog
zračnog puta, bez odgode će o tome izvijestiti Ministarstvo vanjskih poslova i
Ministarstvo.

Članak 7.

Ministarstvo vanjskih poslova diplomatskim putem obraća
se nadležnom tijelu susjedne države u slučaju povrede državne granice koja je
počinjena s njezinog državnog područja.

Članak 8.

Kada nadležna tijela susjedne države izvijeste da je
počinje­na povreda državne granice s hrvatskog državnog područja, Ministarstvo će
o utvrđenim činjenicama bez odlaganja izvijestiti Ministarstvo vanjskih
poslova.

III. UTVRĐIVANJE I RJEŠAVANJE GRANIČNIH INCIDENATA

Članak
9.

Granične
incidente utvrđuje i rješava Ministarstvo vanjskih poslova u suradnji s
Ministarstvom.

Ministar
vanjskih poslova može na vlastitu inicijativu, kao i na prijedlog ministra
unutarnjih poslova, za rješavanje dvojbenih slučajeva iz stavka 1. ovog članka
imenovati Povjerenstvo za utvrđivanje graničnih incidenata.

Povjerenstvom
iz stavka 2. ovog članka predsjedava član iz redova Ministarstva vanjskih
poslova.

O utvrđenim
činjenicama Povjerenstvo sastavlja izvješće.

Članak
10.

Kada je
graničnim incidentom nastala materijalna šteta do­maćoj ili stranoj pravnoj ili
fizičkoj osobi, postupak radi reguliranja naknade štete provodi Ministarstvo
vanjskih poslova diplomatskim putem.

Postupak
za naknadu štete nastalu graničnim incidentom provodi se u skladu s međunarodnim
ugovorom kada je u među­narodnom ugovoru takav postupak propisan.

IV.
UTVRĐIVANJE I RJEŠAVANJE DRUGIH RADNJI KOJE IMAJU ZA POSLJEDICU POVREDU DRŽAVNE
GRANICE

Članak
11.

Druge
radnje koje imaju za posljedicu povrede državne granice su radnje usmjerene na
povredu službenika nadležnih državnih tijela pri obavljanju zakonom određenih
poslova na državnoj granici, oštećenja i uništenja državnih simbola i obilježja,
uređaja, signalizacije i objekata uz državnu granicu te radnje na državnoj
granici koje mogu znatno ugroziti osjećaj sigurnosti građana.

Na
dijelovima državne granice na kojima granična crta nije međunarodnim ugovorom
uređena, radnje iz stavka 1. ovog članka su i druge radnje koje predstavljaju
nepoštivanje teritorijalnog integriteta Republike Hrvatske, naročito one koje
ugro­žavanju zdravlje ljudi, okoliš i imovinu.

Osim
radnji iz stavka 1. ovog članka druge radnje koje imaju za posljedicu povrede
državne granice su nedozvoljena uplovljavanja stranih gospodarskih plovila u
teritorijalno more Republike Hrvatske radi obavljanja nedozvoljenih radnji.

Članak
12.

Druge
radnje koje imaju za posljedicu povredu državne granice utvrđuje i rješava
Ministarstvo, na način određen među­narod­nim ugovorom.

Kada
rješavanje drugih radnji koje imaju za posljedicu povrede državne granice nije
predviđeno međunarodnim ugovorom, Ministarstvo ih prema potrebi rješava uz pomoć
Ministarstva vanjskih poslova diplomatskim putem.

V.
ZAVRŠNE ODREDBE

Članak
13.

Stupanjem
na snagu ovoga Pravilnika, prestaje važiti Pravil­nik o utvrđivanju i rješavanju
povreda državne granice (»Narodne novine«, broj 27/93).

Članak 14.

Ovaj
Pravilnik stupa na snagu danom objave u »Narodnim novinama«.

Broj: 511-01-52-47045-04
Zagreb, 30. rujna 2004.

Ministar
**Marijan Mlinarić, dr. med**., v. r.

Pravilnik, NN 141/2004-2494